保罗·艾狄胥,匈牙利布达佩斯畴人也,祖裔犹太,一九一三年三月廿六日生.
毕身鳏居,好游历四方,无定教席.
一九九六年九月,与波兰华沙数学会议,心病复发,二十日卒,年八十四.
艾氏论文逾千,冠绝数坛,惟以页数论,尚次于欧拉[一].好言笑,谓上帝为大法西斯,不容"数学大典"传世."数学大典"者,艾氏杜撰神之书也,内有一切简洁证明.若见简洁证明,必曰:"大典之证明也!"
尝与艾氏合著文者,人数五百,冠绝数坛.故有"艾狄胥数",或简曰"艾数".艾氏之艾数为零;尝与艾氏合著者,艾数为一;尝与艾数为一者合著之士,艾数为二;尝与艾数为二者合著之士,艾数为三;类推可也.
↑ 艾氏著作等身,然罕有理论之革新,远不及欧拉也.
此页二〇一三年三月一一日 (周一)一一时三九分方易.